CELEX: 
Language: fi
Date: 2022-04-08 00:00:00
Title: KOMISSION ASETUS (EU) / , kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 liitteen XIV muuttamisesta

KOMISSION ASETUS (EU) …/…,
            
            
               annettu 8.4.2022,
            
            
               kemikaalien rekisteröinnistä, arvioinnista, lupamenettelyistä ja rajoituksista (REACH) annetun Euroopan parlamentin ja neuvoston asetuksen (EY) N:o 1907/2006 liitteen XIV muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006
                  1
                ja erityisesti sen 58 ja 131 artiklan,
            
            
               sekä katsoo seuraavaa:
            
            
               (1)Tetraetyylilyijy on Euroopan parlamentin ja neuvoston asetuksessa (EY) N:o 1272/2008
                  2
                määriteltyjen luokituskriteerien mukainen lisääntymiselle vaarallinen aine (kategoria 1A) ja täyttää siten asetuksen (EY) N:o 1907/2006 57 artiklan c alakohdassa määritellyt perusteet kyseisen asetuksen liitteeseen XIV sisällyttämiseksi.
            
            
               (2)4,4'-bis(dimetyyliamino)-4''-(metyyliamino)trityylialkoholi (joka sisältää ≥ 0,1 prosenttia Michlerin ketonia (EY-nro 202-027-5) tai Michlerin emästä (EY-nro 202-959-2)) on asetuksessa (EY) N:o 1272/2008 määriteltyjen luokituskriteerien mukainen syöpää aiheuttava aine (kategoria 1B) ja täyttää siten asetuksen (EY) N:o 1907/2006 57 artiklan a alakohdassa määritellyt perusteet kyseisen asetuksen liitteeseen XIV sisällyttämiseksi.
            
            
               (3)1,3,4-tiadiatsolidiini-2,5-ditionin, formaldehydin ja 4-heptyylifenolin, haarautuneen ja suoraketjuisen, reaktiotuotteet (RP-HP) (jotka sisältävät ≥ 0,1 painoprosenttia 4-heptyylifenolia, haarautunutta ja suoraketjuista) ovat aineita, joilla on hormonitoimintaa häiritseviä ominaisuuksia ja joiden todennäköisistä vakavista vaikutuksista ympäristöön on tieteellistä näyttöä. Ne antavat aihetta samantasoiseen huoleen kuin muiden asetuksen (EY) N:o 1907/2006 57 artiklan a–e alakohdassa lueteltujen aineiden vaikutukset ja täyttävät siten mainitun asetuksen 57 artiklan f alakohdassa määritellyt perusteet kyseisen asetuksen liitteeseen XIV sisällyttämiseksi. 
            
            
               (4)2-etyyliheksyyli-10-etyyli-4,4-dioktyyli-7-okso-8-oksa-3,5-ditia-4-tinatetradekanoaatti (DOTE) on asetuksessa (EY) N:o 1272/2008 määriteltyjen luokituskriteerien mukainen lisääntymiselle vaarallinen aine (kategoria 1B) ja täyttää siten asetuksen (EY) N:o 1907/2006 57 artiklan c alakohdassa määritellyt perusteet kyseisen asetuksen liitteeseen XIV sisällyttämiseksi.
            
            
               (5)2-etyyliheksyyli-10-etyyli-4,4-dioktyyli-7-okso-8-oksa-3,5-ditia-4-tinatetradekanoaatin ja 2-etyyliheksyyli-10-etyyli-4-[[2-[(2-etyyliheksyyli)oksi]-2-oksoetyyli]tio]-4-oktyyli-7-okso-8-oksa-3,5-ditia-4-tinatetradekanoaatin reaktiomassa (DOTEn ja MOTEn reaktiomassa) on asetuksessa (EY) N:o 1272/2008 määriteltyjen luokituskriteerien mukainen lisääntymiselle vaarallinen aine (kategoria 1B) ja täyttää siten asetuksen (EY) N:o 1907/2006 57 artiklan c alakohdassa määritellyt perusteet kyseisen asetuksen liitteeseen XIV sisällyttämiseksi.
            
            
               (6)Kaikkien edellä mainittujen aineiden on todettu täyttävän asetuksen (EY) N:o 1907/2006 57 artiklassa tarkoitetut perusteet, ja ne on sisällytetty kyseisen asetuksen liitteeseen XIV mahdollisesti sisällytettävien aineiden luetteloon. Lisäksi Euroopan kemikaalivirasto, jäljempänä ’kemikaalivirasto’, on 1 päivänä lokakuuta 2019 antamassaan suosituksessa
                  3
                priorisoinut niiden sisällyttämisen kyseiseen liitteeseen.
            
            
               (7)Kemikaalivirasto järjesti suositusluonnoksestaan julkisen kuulemisen, jossa asianosaisia pyydettiin esittämään kommentteja. Lisäksi komissio sai asianosaisilta vastauksia tietopyyntöihin, jotka koskevat kemikaaliviraston suositusluonnoksessaan ehdottamien aineiden sisällyttämisestä asetuksen (EY) N:o 1907/2006 liitteeseen XIV aiheutuvia mahdollisia taloudellisia, sosiaalisia, terveys- ja ympäristövaikutuksia (kustannuksia ja hyötyjä).
            
            
               (8)Edellä mainitut aineet olisi sen vuoksi sisällytettävä asetuksen (EY) N:o 1907/2006 liitteeseen XIV.
            
            
               (9)Kunkin asetuksen (EY) N:o 1907/2006 liitteeseen XIV tällä asetuksella sisällytettävän aineen osalta olisi vahvistettava päivämäärä, josta lähtien kyseisen aineen markkinoille saattaminen ja käyttö on asetuksen (EY) N:o 1907/2006 58 artiklan 1 kohdan c alakohdan i alakohdan mukaisesti kielletty, ellei lupaa myönnetä, ottaen huomioon kemikaaliviraston kapasiteetti käsitellä lupahakemukset. Minkään näiden aineiden osalta ei ole syytä vahvistaa asetuksen (EY) N:o 1907/2006 58 artiklan 1 kohdan c alakohdan ii alakohdassa tarkoitettua päivämäärää aikaisemmaksi kuin 18 kuukautta ennen kyseisen asetuksen 58 artiklan 1 kohdan c alakohdan i alakohdassa tarkoitettua päivämäärää. 
            
            
               (10)Asetuksen (EY) N:o 1907/2006 58 artiklan 1 kohdan e alakohdassa luettuna yhdessä 58 artiklan 2 kohdan kanssa säädetään mahdollisuudesta vapauttaa tietyt käytöt tai käyttökategoriat lupavaatimuksesta tapauksissa, joissa unionin erityislainsäädännössä asetetaan ihmisen terveyden tai ympäristön suojeluun liittyvät vähimmäisvaatimukset niin, että varmistetaan samalla asianmukainen riskinhallinta. Saatavilla olevien tietojen mukaan kyseisten säännösten perusteella ei ole aiheellista myöntää vapautuksia.  
            
            
               (11)Kemikaaliviraston suositusluonnoksesta järjestetyssä julkisessa kuulemisessa ei esitetty erityisiä kommentteja mahdollisista tuote- ja prosessisuuntautunutta tutkimusta ja kehittämistä koskevista vapautuksista. Saatavilla olevien tietojen perusteella ei sen vuoksi ole aiheellista myöntää kyseisiä vapautuksia. 
            
         
         
            
               (12)Koska asetuksen (EY) N:o 1907/2006 liitteeseen XIV tällä asetuksella sisällytettävien aineiden käytöstä saatavilla olevat tiedot ovat rajalliset, ei ole aiheellista asettaa kyseisen asetuksen 58 artiklan 1 kohdan d alakohdassa tarkoitettuja uudelleentarkastelujaksoja tässä vaiheessa.
            
            
               (13)2-metoksietanoli (EGME) ja 2-etoksietanoli (EGEE) ovat asetuksessa (EY) N:o 1272/2008 määriteltyjen luokituskriteerien mukaisia lisääntymiselle vaarallisia aineita (kategoria 1B) ja täyttävät siten asetuksen (EY) N:o 1907/2006 57 artiklan c alakohdassa määritellyt perusteet kyseisen asetuksen liitteeseen XIV sisällyttämiseksi. Molempien aineiden markkinoille saattamista ja käyttöä sellaisenaan, muiden aineiden aineosina tai yleiseen kulutukseen toimitettavissa seoksissa rajoitetaan asetuksen (EY) N:o 1907/2006 liitteen XVII mukaisesti. Työntekijöiden suojelun osalta kyseisille aineille on vahvistettu työperäisen altistumisen viiteraja-arvot unionin tasolla komission direktiivillä 2009/161/EU
                  4
                neuvoston direktiivin 98/24/EY
                  5
                mukaisesti. Koska nämä arvot eivät ole sitovia, kyseisen direktiivin täytäntöönpano jäsenvaltioissa voi vaihdella. Komissio arvioi parhaillaan, mikä voisi olla tarkoituksenmukaisin sääntelytapa näiden aineiden osalta. Tämän vuoksi on aiheellista lykätä kyseisten aineiden sisällyttämistä asetuksen (EY) N:o 1907/2006 liitteeseen XIV.  
            
            
               (14)Sykloheksaani-1,2-dikarboksyylianhydridi [1], cis-sykloheksaani-1,2-dikarboksyylianhydridi [2], trans-sykloheksaani-1,2-dikarboksyylianhydridi [3] (HHPA) ja heksahydrometyyliftaalianhydridi [1], heksahydro-4-metyyliftaalianhydridi [2], heksahydro-1-metyyliftaalianhydridi [3] ja heksahydro-3-metyyliftaalianhydridi [4] (MHHPA) ovat asetuksessa (EY) N:o 1272/2008 määriteltyjen luokituskriteerien mukaisia hengitysteitä herkistäviä aineita (kategoria 1). Kemikaalivirasto totesi, että on olemassa tieteellistä näyttöä niiden ihmisten terveydelle aiheuttamista todennäköisistä vakavista vaikutuksista, jotka antavat aihetta samantasoiseen huoleen kuin muiden asetuksen (EY) N:o 1907/2006 57 artiklan a–e alakohdassa lueteltujen aineiden vaikutukset ja täyttävät siten mainitun asetuksen 57 artiklan f alakohdassa määritellyt perusteet kyseisen asetuksen liitteeseen XIV sisällyttämiseksi. Saatavilla olevien tietojen mukaan näitä aineita käytetään teollisuuslaitoksissa, joissa eniten huolta herättää työntekijöiden altistuminen, eivätkä aineet ole ammattikäyttäjien tai kuluttajien käytössä. Mitä tulee työntekijöiden suojeluun, näille aineille ei ole vahvistettu työperäisen altistumisen viiteraja-arvoja unionin tasolla direktiivin 98/24/EY mukaisesti, ja hengitysteitä herkistävälle aineelle saattaa olla vaikeaa määrittää turvallista altistumistasoa. Komissio arvioi parhaillaan, mikä voisi olla tarkoituksenmukaisin sääntelytapa näiden aineiden osalta. Tämän vuoksi on aiheellista lykätä kyseisten aineiden sisällyttämistä asetuksen (EY) N:o 1907/2006 liitteeseen XIV. 
            
            
               (15)1,6,7,8,9,14,15,16,17,17,18,18-dodekaklooripentasyklo[12.2.1.16,9.02,13.05,10]oktadeka-7,15-dieeni (”Dechlorane Plus”™) (kattaa kunkin sen yksittäisen anti- ja syn-isomeerin tai kaikki niiden yhdistelmät) on erittäin hitaasti hajoava ja erittäin voimakkaasti biokertyvä aine asetuksen (EY) N:o 1907/2006 liitteessä XIII vahvistettujen perusteiden mukaisesti ja täyttää siten mainitun asetuksen 57 artiklan e alakohdassa määritellyt perusteet kyseisen asetuksen liitteeseen XIV sisällyttämiseksi. Kyseisen aineen käytön rajoittamiseksi on laadittu liitteen XV mukainen asiakirja-aineisto. Lisäksi on ryhdytty toimiin kyseisen aineen sisällyttämiseksi pysyviä orgaanisia yhdisteitä koskevaan Tukholman yleissopimukseen
                  6
               . Kun aine kuuluu yleissopimuksen soveltamisalaan, sen valmistus, markkinoille saattaminen ja käyttö on kiellettävä, lopetettava vaiheittain mahdollisimman pian tai sitä on rajoitettava unionin tasolla Euroopan parlamentin ja neuvoston asetuksella (EU) 2019/1021
                  7
               . Aineita, joiden kaikki käyttötarkoitukset on kielletty muussa unionin lainsäädännössä, ei voida luetella asetuksen (EY) N:o 1907/2006 liitteessä XIV. Johdonmukaisen sääntelyn varmistamiseksi kyseisten aloitteiden tulokset olisi otettava huomioon ennen kuin tehdään päätös aineen ”Dechlorane Plus”™ sisällyttämisestä asetuksen (EY) N:o 1907/2006 liitteeseen XIV. Tämän vuoksi on aiheellista lykätä kyseisen aineen sisällyttämistä asetuksen (EY) N:o 1907/2006 liitteeseen XIV.
            
            
               (16)Seitsemän lyijy-yhdistettä dioksobis(stearaatti)trilyijy; rasvahappojen, C16-18, lyijysuolat; trilyijydioksidifosfonaatti; rikkihappo, lyijysuola, kaksiemäksinen; [ftalaatti(2-)]dioksotrilyijy; trilyijybis(karbonaatti)dihydroksidi ja lyijyoksidisulfaatti ovat asetuksessa (EY) N:o 1272/2008 määriteltyjen luokituskriteerien mukaisia lisääntymiselle vaarallisia aineita (kategoria 1A) ja täyttävät siten asetuksen (EY) N:o 1907/2006 57 artiklan c alakohdassa määritellyt perusteet kyseisen asetuksen liitteeseen XIV sisällyttämiseksi. Näitä aineita esiintyy pääasiassa kierrätetyssä polyvinyylikloridissa (PVC), eikä niitä voida poistaa nykytekniikalla. Komissio valmistelee asetusta, jolla kielletään lyijyn ja lyijy-yhdisteiden käyttö PVC-tuotteissa ja rajoitetaan sellaisten PVC-tuotteiden markkinoille saattamista, jotka sisältävät yli 0,1 prosenttia lyijyä, tietyin poikkeuksin. Lisäksi parhaillaan ollaan tarkistamassa direktiivin 98/24/EY nojalla vahvistettuja unionin nykyisiä sitovia työperäisen altistumisen raja-arvoja ja sitovia biologisia raja-arvoja lyijy-yhdisteille. Kun otetaan huomioon meneillään olevat keskustelut lyijyn ja lyijy-yhdisteiden käytön rajoittamisesta sekä mahdollinen tiukempien toimenpiteiden hyväksyminen työpaikalla, on aiheellista lykätä päätöstä kyseisten aineiden sisällyttämisestä asetuksen (EY) N:o 1907/2006 liitteeseen XIV.
            
            
               (17)Aine 4,4'-isopropylideenidifenoli (bisfenoli A; BPA) on asetuksessa (EY) N:o 1272/2008 määriteltyjen luokituskriteerien mukainen lisääntymiselle vaarallinen aine (kategoria 1B). Sillä on myös hormonitoimintaa häiritseviä ominaisuuksia, joiden osalta on tieteellistä näyttöä todennäköisistä vakavista vaikutuksista ihmisten terveyteen ja ympäristöön. Ne antavat aihetta samantasoiseen huoleen kuin muut asetuksen (EY) N:o 1907/2006 57 artiklan a–e alakohdassa luetellut aineet. Näin ollen se täyttää asetuksen (EY) N:o 1907/2006 57 artiklan c ja f alakohdassa säädetyt perusteet kyseisen asetuksen liitteeseen XIV sisällyttämiseksi. Valmisteilla on liitteen XV mukainen asiakirja-aineisto, jolla rajoitetaan bisfenoli A:n ja rakenteeltaan samankaltaisten ja ympäristön kannalta samanlaista huolta aiheuttavien bisfenolien käyttöä. Tämä rajoitus koskee sellaista bisfenoli A:n käyttöä, joka kuuluisi lupamenettelyn piiriin. Tämän vuoksi on aiheellista lykätä kyseisen aineen sisällyttämistä asetuksen (EY) N:o 1907/2006 liitteeseen XIV. Sen vuoksi asetusta (EY) N:o 1907/2006 olisi muutettava.
            
            
               (18)Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EY) N:o 1907/2006 liite XIV tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 8.4.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 396, 30.12.2006, s. 1. 
               
               
                  
                     (2)
                  
                        Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta (EUVL L 353, 31.12.2008, s. 1). 
               
               
                  
                     (3)
                  
                        https://echa.europa.eu/documents/10162/13640/9th_axiv_recommendation_October2019_en.pdf/d4d55dea-cc36-8f57-0d9f-33b8e64c4f07
               
               
                  
                     (4)
                  
                        Komission direktiivi 2009/161/EU, annettu 17 päivänä joulukuuta 2009, kolmannen työperäisen altistumisen viiteraja-arvojen luettelon laatimisesta neuvoston direktiivin 98/24/EY panemiseksi täytäntöön ja komission direktiivin 2000/39/EY muuttamisesta (EUVL L 338, 19.12.2009, s. 87).
               
               
                  
                     (5)
                  
                        Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 131, 5.5.1998, s. 11).
               
               
                  
                     (6)
                  
                        EUVL L 209, 31.7.2006, s. 3. 
               
               
                  
                     (7)
                  
                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (EUVL L 169, 25.6.2019, s. 45).
               
            
      
    ---documentbreak--- 
      
         
         
            
               LIITE 
            
            
               Lisätään asetuksen (EY) N:o 1907/2006 liitteessä XIV olevaan taulukkoon kohdat seuraavasti:
            
            
                     
                        Nimike
                     
                     
                        nro
                     
                  
                  
                     
                        Aine
                     
                  
                  
                     
                        57 artiklassa tarkoitettu sisäinen ominaisuus (tai ominaisuudet)
                     
                  
                  
                     
                        Siirtymävaiheen järjestelyt 
                     
                  
                  
                     
                        Lupavaatimuksesta vapautetut käytöt (tai käyttökategoriat)
                     
                  
                  
                     
                        Uudelleentarkastelun määräajat
                     
                  
               
                     
                  
                  
                     
                  
                  
                     
                  
                  
                     
                        Viimeinen hakemispäivä (1)
                     
                  
                  
                     
                        Lopetuspäivä (2)
                     
                  
                  
                     
                  
                  
                     
                  
               
                     
                        ”55.
                     
                  
                  
                     
                        Tetraetyylilyijy
                     
                     
                        EY-numero:
                              201-075-4
                     
                     
                        CAS-numero:
                              78-00-2
                     
                  
                  
                     
                        Lisääntymiselle vaarallinen 
                        (kategoria 1A)
                     
                  
                  
                     
                        ... [Julkaisutoimisto: lisätään päivämäärä, joka on 18 kuukautta tämän muutosasetuksen voimaantulopäivästä]
                     
                  
                  
                     
                        ... [Julkaisutoimisto: lisätään päivämäärä, joka on 36 kuukautta tämän muutosasetuksen voimaantulopäivästä]
                     
                     
                  
                  
                     
                        -
                     
                  
                  
                     
                        -
                     
                  
               
                     
                        56.
                     
                  
                  
                     
                        4,4'-bis(dimetyyliamino)-4''-(metyyliamino)trityylialkoholi (joka sisältää ≥ 0,1 prosenttia Michlerin ketonia (EY-nro 202-027-5) tai Michlerin emästä (EY-nro 202-959-2))  
                     
                     
                        EY-numero:
                              209-218-2
                     
                     
                        CAS-numero:
                              561-41-1
                     
                  
                  
                     
                        Syöpää aiheuttava 
                        (kategoria 1B)
                     
                  
                  
                     
                        ... [Julkaisutoimisto: lisätään päivämäärä, joka on 18 kuukautta tämän muutosasetuksen voimaantulopäivästä]
                     
                  
                  
                     
                        ... [Julkaisutoimisto: lisätään päivämäärä, joka on 36 kuukautta tämän muutosasetuksen voimaantulopäivästä]
                     
                  
                  
                     
                        -
                     
                  
                  
                     
                        -
                     
                  
               
                     
                        57.
                     
                  
                  
                     
                        1,3,4-tiadiatsolidiini-2,5-ditionin, formaldehydin ja 4-heptyylifenolin, haarautuneen ja suoraketjuisen, reaktiotuotteet (RP-HP) (jotka sisältävät ≥ 0,1 painoprosenttia 4-heptyylifenolia, haarautunutta ja suoraketjuista) 
                               
                     
                     
                        EY-numero:
                              -
                     
                     
                        CAS-numero:
                              -
                     
                  
                  
                     
                        Ympäristöön vaikuttavia hormonitoimintaa häiritseviä ominaisuuksia (57 artiklan f alakohta)
                     
                  
                  
                     
                        ... [Julkaisutoimisto: lisätään päivämäärä, joka on 18 kuukautta tämän muutosasetuksen voimaantulopäivästä]
                     
                  
                  
                     
                        ... [Julkaisutoimisto: lisätään päivämäärä, joka on 36 kuukautta tämän muutosasetuksen voimaantulopäivästä]
                     
                  
                  
                     
                        -
                     
                  
                  
                     
                        -
                     
                  
               
                     
                        58.
                     
                  
                  
                     
                        2-etyyliheksyyli-10-etyyli-4,4-dioktyyli-7-okso-8-oksa-3,5-ditia-4-tinatetradekanoaatti [DOTE]
                     
                     
                        EY-numero:
                              239-622-4
                     
                     
                        CAS-numero:
                              15571-58-1
                     
                  
                  
                     
                        Lisääntymiselle vaarallinen 
                        (kategoria 1B)
                     
                  
                  
                     
                        ... [Julkaisutoimisto: lisätään päivämäärä, joka on 18 kuukautta tämän muutosasetuksen voimaantulopäivästä]
                     
                  
                  
                     
                        ... [Julkaisutoimisto: lisätään päivämäärä, joka on 36 kuukautta tämän muutosasetuksen voimaantulopäivästä]
                     
                  
                  
                     
                        -
                     
                  
                  
                     
                        -
                     
                  
               
                     
                        59.
                     
                  
                  
                     
                        2-etyyliheksyyli-10-etyyli-4,4-dioktyyli-7-okso-8-oksa-3,5-ditia-4-tinatetradekanoaatin ja 2-etyyliheksyyli-10-etyyli-4-[[2-[(2-etyyliheksyyli)oksi]-2-oksoetyyli]tio]-4-oktyyli-7-okso-8-oksa-3,5-ditia-4-tinatetradekanoaatin reaktiomassa (DOTEn ja MOTEn reaktiomassa)
                     
                     
                        EY-numero:
                              -
                     
                     
                        CAS-numero:
                              -
                     
                  
                  
                     
                        Lisääntymiselle vaarallinen 
                        (kategoria 1B)
                     
                  
                  
                     
                        ... [Julkaisutoimisto: lisätään päivämäärä, joka on 18 kuukautta tämän muutosasetuksen voimaantulopäivästä]
                     
                  
                  
                     
                        ... [Julkaisutoimisto: lisätään päivämäärä, joka on 36 kuukautta tämän muutosasetuksen voimaantulopäivästä]
                     
                  
                  
                     
                        -
                     
                  
                  
                     
                        -’